
Nr. 3027 din 07.10.2026
Anunț de concurs pentru 1 post de portar și 1 post de paznic

Liceul de Arte Plastice Timișoara organizează concurs pentru ocuparea a unui post vacante de portar și 1 post vacant de paznic, funcții contractuale de execuție, cu normă întreagă, pe durată nedeterminată.
Identificarea posturilor
Compartimentul: administrativ
Gradul sau treapta profesională: grad profesional I
Durata timpului de lucru pentru fiecare post: 8 ore pe zi și 40 de ore pe săptămână, în ture, potrivit programului aprobat
Locul de muncă și de desfășurare a probelor: sediul Liceului de Arte Plastice Timișoara, str. Lorena nr. 35.
Temeiurile organizării concursului
• HG nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
• Legea nr. 333/2003 privind paza obiectivelor, bunurilor, valorilor și protecția persoanelor, republicată, cu modificările și completările ulterioare;
• Art. XXII alin. (1¹) din Legea nr. 141/2025, introdus prin OUG nr. 28/2026, în forma modificată prin Legea nr. 133/2026, privind exceptarea posturilor personalului administrativ din învățământul preuniversitar de stat de la suspendarea ocupării posturilor;
• Hotărârea Consiliului de administrație nr. 56 din 09.10.2026
Publicarea anunțului: 22.10.2026.
Dosarele se depun de la data de 28.10.2026- 11.11.2026, ora 14:00, la secretariatul liceului, str. Lorena nr. 35, în programul de primire 10:00 – 14:00.
Etapele concursului se desfășoară conform calendarului de mai jos, până la afișarea rezultatelor finale din 25.11.2026.


Articolul 1 Condiții generale de participare
Poate participa persoana care îndeplinește cumulativ condițiile generale prevăzute la art. 15 din HG nr. 1336/2022 și condițiile specifice postului:
a) Are cetățenia română, cetățenia unui alt stat membru al Uniunii Europene, a unui stat parte la Acordul privind Spațiul Economic European sau cetățenia Confederației Elvețiene. Pentru exercitarea atribuțiilor de pază se aplică suplimentar condiția de cetățenie din art. 36 lit. a) al Legii nr. 333/2003, indicată la condițiile specifice.
b) Cunoaște limba română, scris și vorbit.
c) Are capacitate de muncă în conformitate cu Legea nr. 53/2003 – Codul muncii, republicată, cu modificările și completările ulterioare.
d) Are o stare de sănătate corespunzătoare postului, atestată prin adeverință medicală eliberată de medicul de familie sau de unitățile sanitare abilitate.
e) Îndeplinește condițiile de studii și celelalte condiții specifice prevăzute în fișa postului.
f) Nu a fost condamnată definitiv pentru infracțiuni.
g) Nu execută o pedeapsă complementară de interzicere a ocupării funcției, exercitării profesiei ori meseriei sau desfășurării activității de care s-a folosit pentru săvârșirea infracțiunii și nu i s-a aplicat măsura de siguranță a interzicerii ocupării unei funcții ori exercitării unei profesii.
h) Nu a comis infracțiunile prevăzute la art. 1 alin. (2) din Legea nr. 118/2019, cu modificările ulterioare, condiție aplicabilă posturilor din sistemul de învățământ potrivit art. 35 alin. (1) lit. h) din HG nr. 1336/2022.
Articolul 2 Condiții specifice de participare
Studii: generale sau medii, potrivit cerințelor fișei postului și statului de funcții aprobate. 
Vechime: nu se solicită.
Condiții pentru exercitarea atribuțiilor de pază, potrivit art. 36–38 din Legea nr. 333/2003: cetățenie română sau a unui stat membru al Uniunii Europene ori al Spațiului Economic European; vârsta de minimum 18 ani; aptitudine medicală pentru exercitarea funcției; lipsa antecedentelor penale pentru infracțiuni săvârșite cu intenție; deținerea atestatului profesional eliberat în condițiile legii.
Atestatul profesional pentru exercitarea atribuțiilor de pază se dovedește la înscriere prin depunerea copiei documentului. 


Competențele postului
• Abilități de comunicare și relaționare civilizată cu elevii, personalul unității, părinții și vizitatorii.
• Capacitatea de a asigura controlul accesului în unitate, conform regulamentului intern și procedurilor unității: legitimarea persoanelor, completarea registrului de evidență a vizitatorilor și a vehiculelor, gestionarea cheilor.
• Atenție, spirit de observație și viteză de reacție în situații neprevăzute sau de urgență (incendiu, accidente, persoane suspecte), inclusiv anunțarea conducerii și a autorităților competente.
• Cunoașterea și respectarea normelor de securitate și sănătate în muncă și a normelor de apărare împotriva incendiilor, aplicabile postului.
• Capacitatea de a lucra individual și în echipă; rezistență fizică și psihică, inclusiv pentru program în ture.
• Onestitate, spirit de ordine, păstrarea confidențialității, respectarea legii, corectitudine și loialitate față de interesele instituției, conduită adecvată în timpul serviciului.
Articolul 3 Documentele dosarului de concurs
a) Formular de înscriere, conform anexei nr. 2 la HG nr. 1336/2022.
b) Copia actului de identitate sau a altui document care atestă identitatea, potrivit legii, aflat în termen de valabilitate.
c) Copia certificatului de căsătorie sau a altui document prin care s-a realizat schimbarea numelui, după caz.
d) Copiile documentelor care atestă nivelul studiilor, specializările și îndeplinirea condițiilor specifice, inclusiv copia atestatului profesional pentru pază.
e) Copia carnetului de muncă și/sau adeverința eliberată de angajator pentru perioada lucrată, după caz. Modelul orientativ al adeverinței este cel din anexa nr. 3 la HG nr. 1336/2022. Întrucât nu se solicită vechime, lipsa unui istoric de muncă nu constituie motiv de respingere.
f) Certificat de cazier judiciar sau, după caz, extras de pe cazierul judiciar.
g) Adeverință medicală care atestă starea de sănătate corespunzătoare postului, avizată de medic de la Medicina Muncii.
h) Certificat de integritate comportamentală din care să rezulte că nu s-au comis infracțiunile prevăzute la art. 1 alin. (2) din Legea nr. 118/2019, cu modificările ulterioare.
i) Curriculum vitae, model comun european.
j) Atestatul profesional pentru exercitarea atribuțiilor de pază se dovedește la înscriere prin depunerea copiei documentului.
Copiile documentelor de la lit. b)–e) se prezintă însoțite de originale pentru certificarea conformității de către secretarul comisiei. Pentru candidații cu dizabilități care solicită adaptare rezonabilă, adeverința medicală se însoțește de copia certificatului de încadrare într-un grad de handicap, prezentată împreună cu originalul.
Cazierul poate fi înlocuit la înscriere printr-o declarație pe propria răspundere privind antecedentele penale. Candidatul admis la selecția dosarelor completează dosarul cu originalul cazierului anterior datei probei practice, dacă nu a solicitat expres preluarea informațiilor direct de la autoritatea competentă. În cazul solicitării exprese, liceul solicită extrasul potrivit legii.
Certificatul de integritate comportamentală poate fi solicitat și de liceu, cu acordul persoanei verificate, potrivit legii. Candidații cu dizabilități pot propune, în termenul de înscriere, instrumentele necesare pentru accesibilitatea probelor.
Articolul 4 Etapele și calendarul concursului
Concursul cuprinde selecția dosarelor, proba practică și interviul. La etapa următoare participă numai candidații declarați admiși la etapa precedentă.
	Etapa
	Data și ora

	Publicarea anunțului
	22.10.2026

	Termen pentru depunerea dosarelor
	11.11.2026, ora 14:00

	Selecția dosarelor
	12.11.2026, orele 10:00–12:00

	Afișarea rezultatului selecției
	12.11.2026, ora 13:00

	Termen pentru contestații la selecție
	13.11.2026, ora 13:00

	Afișarea soluționării contestațiilor la selecție
	16.11.2026, ora 13:00

	Proba practică la sediul liceului
	17.11.2026, începând cu ora 09:00

	Afișarea rezultatului probei practice
	17.11.2026, ora 16:30

	Termen pentru contestații la proba practică
	18.11.2026, ora 16:30

	Afișarea soluționării contestațiilor la proba practică
	19.11.2026, ora 16:30

	Interviul la sediul liceului
	20.11.2026, începând cu ora 09:00

	Afișarea rezultatului interviului
	20.11.2026, ora 13:00

	Termen pentru contestații la interviu
	23.11.2026, ora 13:00

	Afișarea soluționării contestațiilor la interviu
	24.11.2026, ora 13:00

	Afișarea rezultatelor finale
	25.11.2026, ora 13:00


Rezultatele se afișează la sediu și pe pagina de internet a liceului, folosind codurile de identificare ale candidaților. Contestațiile se depun la secretariat de la afișarea rezultatului până la termenul indicat în calendar, în programul de primire 09:00 – 15:00 astfel încât să permită depunerea până la orele prevăzute.


Desfășurarea probelor și stabilirea rezultatelor
Proba practică constă în rezolvarea unor situații simulate specifice postului de portar, la sediul liceului. Comisia stabilește planul probei, criteriile, sarcinile și punctajele, potrivit art. 40 din HG nr. 1336/2022. Programarea candidaților și durata individuală a probei se comunică înaintea desfășurării acesteia.
Interviul verifică abilitățile, aptitudinile și motivația candidaților, potrivit planului comisiei și art. 41 din HG nr. 1336/2022. Data și ora interviului se afișează și odată cu rezultatele probei practice.
Fiecare probă se notează cu maximum 100 de puncte. Pentru promovarea fiecărei probe sunt necesare minimum 50 de puncte. Punctajul final este media aritmetică a punctajelor probei practice și interviului. Ocuparea celor două posturi se face în ordinea descrescătoare a punctajelor finale ale candidaților care au promovat ambele probe. Departajarea se realizează potrivit art. 47 din HG nr. 1336/2022.
Articolul 5 Tematica și bibliografia
Tematica
• Atribuțiile, drepturile și obligațiile portarului.
• Controlul accesului în unitatea de învățământ și măsuri pentru siguranța elevilor.
• Obligațiile și interdicțiile personalului de pază.
• Obligațiile salariaților privind apărarea împotriva incendiilor; modul de acțiune în caz de incendiu.
• Obligațiile lucrătorilor privind securitatea și sănătatea în muncă.
Bibliografia
1. Legea nr. 333/2003, republicată, cu modificările și completările ulterioare: capitolul V privind personalul de pază și capitolul VI privind obligațiile și drepturile personalului de pază.
2. Legea nr. 35/2007 privind creșterea siguranței în unitățile de învățământ, cu modificările și completările ulterioare.
3. Legea nr. 307/2006 privind apărarea împotriva incendiilor, republicată, cu modificările și completările ulterioare: art. 22 privind obligațiile salariaților.
4. Legea nr. 319/2006 a securității și sănătății în muncă, cu modificările și completările ulterioare: art. 22 și 23 privind obligațiile lucrătorilor.
5. Fișa postului de portar, publicată împreună cu anunțul și disponibilă la secretariat.
Se studiază forma actelor normative în vigoare la data publicării anunțului, 14.10.2026.
Informații suplimentare: secretariatul liceului, str. Lorena nr. 35; telefon 0256 493 822; e-mail secretariat@arteplasticetm.ro. Persoană de contact: ec. Ana-Maria Calescu, secretar.
DIRECTOR
Prof. Amalia-Camelia Blezniuc-Gyurkovits

